Jyrki Laukkanen

Jyrki Olavi Laukkanen (s. 1942) on eläkkeelle siirtynyt Suomen ilmavoimien koelentäjä ja erikoisupseeri.

Laukkanen on harrastanut ilmailua 1950-luvun jälkipuolelta lähtien. Ensimmäisen yksinlentonsa hän teki 15-vuotiaana Harakka-liitokoneella. Laukkanen työskenteli ilmavoimien koelentäjänä yhteensä yli 30 vuotta vuosina 1970–2002. Hän on lentänyt yli 150 eri lentokonetyyppiä yhteensä yli 9 000 tuntia.

Ura
Tultuaan ylioppilaaksi Laukkanen haki ilmavoimien ohjaajakurssille, muttei näkönsä vuoksi päässyt. Seuraavaksi, 1960-luvun puolivälissä Laukkanen pyrki ja pääsi opiskelemaan lentokoneenrakentamista Teknillisessä korkeakoulussa, valmistuen lentokoneinsinööriksi (diplomi-insinööri) vuonna 1968. Opintojen aikana hän työskenteli Valmetin lentokonetehtaalla Kuorevedellä. 

Laukkanen suoritti asepalveluksensa ilmavoimissa. Varusmiespalveluksensa jälkeen hänen näkönsä oli korjaantunut, joten hän pääsi myös ilmavoimien ohjaajakurssille valmistuen kurssilta sen priimuksena. Kurssin jälkeen hän työskenteli MiG 21 -lentolaivueessa Rissalassa, mistä hän päätyi koelentäjäksi Kuoreveden koelentueeseen vuonna 1970. Yhteensä Laukkanen työskenteli koelentäjänä 32 vuotta ja eläköityi vuonna 2002 insinöörieverstiluutnanttina. 

Laukkanen sai julkisuutta erityisesti Valmet L-70 Vinka -koelentojen ansioista. Tämän jälkeen hän koelensi MiG- ja Fouga-kalustoa muun muassa niiden huoltojen jälkeisillä koelennoilla sekä useita muita koneita niiden hankintojen yhteydessä. Hän on lentänyt myös lukuisilla experimental-koneilla.

Kirjallinen tuotanto
Laukkanen on suihkukonekautensa päätyttyä kirjoittanut Fouga-, MiG-21- ja Draken-koneiden historiikit. Näissä hänen laaja, 50 000 dian laajuinen lentokonevalokuvakokoelmansa on tullut osin käyttöön.

Laukkanen tekee eläkkeellä ollessaan näytöslentoja.

Teokset
 Jyrki Laukkanen & Oiva Lehtinen, Ilmapuolustuksesta purjelentoon: Kymin lentokenttä 1943 – 1993. Karhulan ilmailukerho, 1993
 Jyrki Laukkanen & Oiva Lehtinen, Merituulen siivin: Karhulan ilmailukerho 1945-1995. Karhulan ilmailukerho, 1995 
Jyrki Laukkanen & Kyösti Partonen, Folland Gnat Suomen Ilmavoimissa – in Finnish Air Force. Koala-kustannus, 2018. ISBN 978-952-229-198-1.
 BAe Hawk Suomen ilmavoimissa – in Finnish Air Force, Koala-kustannus, 2015. ISBN 978-952-229-166-0
 Koelentäjän päiväkirjasta, Apali, 2009. ISBN 978-952-5026-94-8
Koelentäjän päiväkirjasta II. Koala-kustannus, 2016. ISBN 978-952-229-177-6.
Koelentäminen ilmavoimissa 1984-2013, Apali 2013. ISBN 978-952-5877-34-2
 Kymi: Kotkan lentokenttä: Kotkan seudun ilmailun vaiheita, Apali, 2010. ISBN 978-952-5877-01-4
Lentäjä Laukkanen. Koala-kustannus, 2015. ISBN 978-952-229-159-2.
 Merituulen siivin – Karhulan ilmailukerho 1945-2019. Karhulan ilmailukerho, 2019. ISBN 978-952-229-212-4.
MiG-21 Suomen ilmavoimissa. Koala-kustannus, 2020. ISBN 978-952-229-214-8.
Purjelentokoneet Suomessa. Koala-kustannus, 2019. ISBN 978-952-229-204-9.
Suomen ilmavoimat 90 vuotta: suihkukonekausi 1953-2007, Apali, 2008 ISBN 978-952-5026-44-3
Suomen ilmavoimien lentokoneet. [1], MiG-21 in Finnish air force, Apali, 2004 ISBN 952-5026-45-0 (koko sarja); ISBN 952-5026-39-6
 Suomen ilmavoimien lentokoneet. 2, Fouga CM 170 Magister in Finnish air force, Apali, 2005 ISBN 952-5026-45-0 (koko sarja); ISBN 978-952-5026-48-1 (tämä osa)
 Suomen ilmavoimien lentokoneet. 3, Saab 35 Draken in Finnish air force, Apali, 2006 ISBN 952-5026-45-0 (koko sarja); ISBN 978-952-5026-55-9 (tämä osa)
 Suomen ilmavoimien lentokoneet. 4, Iljushin II-28 in Finnish air force, Apali, 2008. ISBN 978-952-5026-45-0 (koko sarja); ISBN 978-952-5026-79-5 (tämä osa)
Tehtävä taivaalla – Suomen Ilmavoimat 100 vuotta/Finnish Air Force 100 Years. Koala-kustannus, 2017. ISBN 978-952-229-186-8.
Valmet Vinka & Redigo. Helsinki: Koala, 2022. ISBN                       978-952-229-220-9

Lähteet

Suomalaiset koelentäjät
Suomalaiset tietokirjailijat
Vuonna 1942 syntyneet
Elävät henkilöt